ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Πειρατές. Πρωταγωνιστές μύθων και θρύλων.
Κρατήστε τον! Κρατήστε τον ακίνητο!
Αλαζόνες εγκληματίες που σκορπούσαν τον θάνατο και το χάος στις θάλασσες.
Αυτοί οι παλιάνθρωποι δεν είναι εφεύρεση του Χόλιγουντ.
Είναι πολύ πραγματικοί.
Το όνομά μου είναι Μαυρογένης!
Η Χρυσή Εποχή της Πειρατείας
ξεκινά μετά τον πόλεμο μεταξύ Αγγλίας και Ισπανίας.
Η Αγγλία κέρδισε,
αλλά η Ισπανική Αυτοκρατορία είναι ακόμα υπολογίσιμη δύναμη,
μέχρι τη νύχτα που χάνει τον στόλο μεταφοράς θησαυρών της.
Η Ισπανία χρεοκόπησε, τα πλούτη της σκορπίστηκαν στον βυθό.
Τα βυθισμένα λάφυρα είναι ένας φάρος για άγριους ναυτικούς
που περιφέρονται στην Καραϊβική και στην ανατολική ακτή της Αμερικής.
Το Μπέντζαμιν!
Πολλοί από αυτούς τους πειρατές γίνονται θρύλοι.
Άντρες σαν τον Μπέντζαμιν Χόρνιγκολντ.
Ώρα να ανακόψουμε τον Τζένινγκς.
Ο Χένρι Τζένινγκς.
Τι θα σπάσει πρώτο; Η θέλησή σου ή οι καημένες αρθρώσεις μου;
Ο "Μαύρος Σαμ" Μπέλαμι.
Ψηλά την πειρατική σημαία!
Παιδιά, ας δούμε τι αξίζουν οι Γάλλοι ναυτικοί.
Και δεν ήταν όλοι άντρες. Η Ανν Μπόνι.
Όχι!
-Σταμάτα! -Ώρα να μας αφήσεις να φύγουμε.
Και ο πιο διάσημος πειρατής όλων, ο Έντουαρντ Θατς, γνωστός ως Μαυρογένης.
Επειδή είμαι παμπόνηρος.
Σαν αλεπού.
Όρθιος!
Οι πειρατές της Καραϊβικής τρομοκρατούν τις πιο ισχυρές αυτοκρατορίες του κόσμου.
Οι πλούσιοι ληστεύουν τους φτωχούς με την κάλυψη του νόμου.
Εμείς λεηλατούμε τους πλούσιους με το θάρρος μας.
Οι θαλάσσιοι Ρομπέν των Δασών αλλάζουν τον ρου της ιστορίας.
Κανείς ναύτης δεν τιμωρείται χωρίς τη συμφωνία του πληρώματος.
Πιστεύουν στην ισότητα
και απελευθερώνουν σκλάβους.
Δεν είστε σκλάβοι πια!
Τώρα υπακούτε στους νόμους της πειρατείας.
Δημιουργούν ακόμα και μια δημοκρατία.
Στο Νασάου! Τη νέα πειρατική δημοκρατία.
Είναι οι πραγματικοί πρόγονοι της σύγχρονης Αμερικής.
Οι πειρατές της Καραϊβικής σφυρηλατούνται σε μια σκληρή σύγκρουση.
Η Ευρώπη είναι σε πόλεμο 12 ολόκληρα χρόνια.
Ο Πόλεμος της Ισπανικής Διαδοχής μπορεί να ονομαστεί Μηδενικός Παγκόσμιος Πόλεμος.
Όλα ξεκινούν
όταν η Ισπανία συμμαχεί με τη Γαλλία,
για να φτιάξουν τη μεγαλύτερη υπερδύναμη στον κόσμο.
Οι άλλες ευρωπαϊκές δυνάμεις,
Άγγλοι, Ολλανδοί κι Αυστριακοί, θεωρούσαν τη συμμαχία απειλή.
Ο πόλεμος εξαπλώνεται γρήγορα στην Καραϊβική,
την πύλη για τον Νέο Κόσμο, την πηγή του απίστευτου πλούτου της Ισπανίας.
Τα νησιά της Καραϊβικής ήταν η δίοδος προς τη Νότια Αμερική,
όπου οι Ισπανοί εξόρυσσαν χρυσό και πάρα πολύ ασήμι.
Όλο αυτό το ασήμι έπρεπε να πάει στην Ευρώπη μέσω Καραϊβικής.
Για πολύ καιρό, η Ισπανία έχει δική της την Καραϊβική.
Και μετά έρχονται οι Άγγλοι.
Η Ισπανία ανακάλυψε τον Νέο Κόσμο με τον Κολόμβο.
Η παρουσία άλλων ευρωπαϊκών δυνάμεων,
όπως της Αγγλίας σε Τζαμάικα, Μπαρμπέιντος, Βερμούδες, Μπαχάμες,
ήταν καταπάτηση, έτσι απλά. Και η Ισπανία ήθελε να φύγουν.
Αλλά οι Άγγλοι αρνούνται να φύγουν.
Ο πόλεμος είναι η ευκαιρία της Ισπανίας να τους διώξει.
Η Τζαμάικα είναι η βάση της Βρετανίας στην περιοχή.
Αλλά το Στέμμα δεν έχει λεφτά να χρηματοδοτήσει τα ταξίδια του Ναυτικού.
Έτσι, ξαμολάει τη δική του πειρατική δύναμη.
-Φαίνεται φορτωμένο, παλικάρια! -Ναι!
Φυσικά, θα ήταν πολύ απρεπές να τους λέμε πειρατές.
Τους δίνεται ένας πιο σικάτος τίτλος: κουρσάροι.
Μισθοφόροι ναυτικοί που χρηματοδοτούνται από ιδιώτες.
Τότε πολεμούν τους Ισπανούς με την επίσημη άδεια του Στέμματος,
γνωστή ως "επιστολή μάρκας".
Κατά τον Ισπανικό Πόλεμο της Διαδοχής, 1.622 επιστολές μάρκας δόθηκαν
από το Ναυτοδικείο του Αγγλικού Ναυαρχείου.
Δηλαδή, 1.622 χαρτιά
που επέτρεπαν σε έναν πλοίαρχο να ληστέψει ένα ισπανικό πλοίο.
Το Στέμμα παίρνει τζάμπα μισθοφορικό ναυτικό.
Και οι κουρσάροι βγάζουν πολλά λεφτά ληστεύοντας τους Ισπανούς.
Μετά από 12 χρόνια, ο πόλεμος σταματάει.
Το κόστος του πολέμου είχε πλήξει σοβαρά όλους τους συμμετέχοντες.
Οι Βρετανοί βγήκαν ξεκάθαροι νικητές.
Κέρδισαν. Αλλά ο βασιλιάς Γεώργιος έχει φαλιρίσει
και θέλει ειρήνη με κάθε κόστος.
Οι επιθέσεις σε Ισπανούς εμπόρους πρέπει να σταματήσουν. Αμέσως.
Το τέλος του πολέμου σήμαινε ότι οι άδειες καταδρομής έχασαν κάθε αξία.
Χωρίς εχθρούς και λεηλασίες χιλιάδες κουρσάροι
έχασαν τα μέσα βιοπορισμού τους.
Αλλά βρέθηκαν σε μια θάλασσα άλλων άνεργων, ικανών ναυτικών.
Το Ναυτικό μείωσε το μέγεθός του.
Πήγε από περίπου 50.000 το 1712
σε μόλις 14.000.
Τεράστια ανεργία.
Αλλά ειδικότερα, τεράστια ανεργία σε μια κοινότητα ανθρώπων
που ήξεραν μόνο να ταξιδεύουν, να πολεμούν και να κλέβουν.
Υπηρετούμε πιστά 12 χρόνια.
Να σε πετάνε χωρίς μισθό ή σύνταξη
είναι προδοσία.
Καλά τα λες, φίλε μου.
Καλά τα λες.
Αλλά δεν θα σε ωφελήσει να εναντιωθείς στο Στέμμα.
Άντε πάλι.
Δεν βλέπω να κρατάει η ειρήνη.
Άντρες σαν τον Μπέντζαμιν Χόρνιγκολντ έφτιαξαν την καριέρα τους
στον Πόλεμο της Ισπανικής Διαδοχής, όπου εκείνος δρούσε ως κουρσάρος.
Λίγα ξέρουμε για το παρελθόν του, κυρίως επειδή ήταν ναύτης σε εμπορικά.
Ήταν απλώς ένας εργάτης.
Ο Χόρνιγκολντ έχει εγκαταλειφθεί από τους Βρετανούς
κι αφεθεί να τα βγάλει πέρα μόνος του.
Δώδεκα χρόνια.
Ησυχία, φίλε μου.
Όσο υπάρχει φρουρά ακόμα εδώ,
μη μιλάς για προδοσίες.
Είναι άδικο.
Ο Χόρνιγκολντ δεν μπορεί να εμπιστευτεί κανέναν,
ειδικά τον αντίπαλό του, τον Χένρι Τζένινγκς.
Ο Τζένινγκς ήταν από καλή οικογένεια των Βερμούδων.
Πέρα από την περιουσία του στις Βερμούδες, είχε και μια έκταση στην Τζαμάικα.
Στον πόλεμο, ο Χένρι Τζένινγκς ήταν περιβόητος
ως ο σκληρότερος πλοίαρχος κουρσάρων.
Και θεωρούσε τον εαυτό του
καλύτερο από απατεώνες σαν τον Χόρνιγκολντ.
Για δείτε, έρχεται ο Χένρι Τζένινγκς.
Πλοίαρχος στη θάλασσα, αφέντης στη στεριά, μπάσταρδος και στα δύο.
Κράτα τους γαμημένους άντρες σου υπό έλεγχο.
Αλλιώς θα το κάνω εγώ.
Έχει μεγαλώσει στις φυτείες. Έχει δει πώς φέρονται στους σκλάβους.
Ξέρει να κάνει τους άλλους να κάνουν ό,τι λέει με βασανιστήρια και εκφοβισμό.
Μια χαρά είσαι.
Ας πιούμε κάτι.
Τον Χόρνιγκολντ τον ενοχλεί
ότι όσο ο βασιλιάς τού απαγορεύει να επιτεθεί στους Ισπανούς,
ο παλιός εχθρός συνεχίζει να επιτίθεται στα αγγλικά εμπορικά πλοία.
Η ισπανική Γκουάρντα Κόστα ήταν
ένα νόμιμο σώμα κουρσάρων που δούλευαν για την ισπανική κυβέρνηση στην Καραϊβική.
Η δουλειά τους, θεωρητικά, ήταν να προστατεύουν
τα εμπορικά συμφέροντα της Ισπανίας,
αλλά, πρακτικά, ήταν απειλή για το εμπόριο.
Στο τέλος των εχθροπραξιών, αυτά τα παράκτια, αμυντικά πλοία
συνέχισαν να καταλαμβάνουν αγγλικά πλοία, ειδικά όσα έρχονταν από την Τζαμάικα.
Το πρόβλημά μας δεν είναι περίπλοκο.
Οι Ισπανοί συνεχίζουν να λεηλατούν τα πλοία μας.
Όσο ζούμε κάτω από τη μύτη της Βασιλικής Ναυτικής Φρουράς,
τα χέρια μας είναι δεμένα.
Οπότε…
ας μη μείνουμε κάτω από τη μύτη του Ναυτικού.
Να φύγουμε από το Πορτ Ρουαγιάλ;
Το πιάνει.
Κάπου που θα κάνουμε ελεύθερα αυτό που ξέρουμε.
Να πλουτίζουμε από ισπανικά εμπορικά.
Κι αυτό το μέρος…
είναι εδώ…
στη μέση των Μπαχαμών.
Οι Μπαχάμες ήταν άψογη επιλογή, ειδικά για επιδρομές σε ισπανικά εδάφη,
επειδή περιέβαλλαν τις κύριες θαλάσσιες διαδρομές.
Λόγω των αληγών ανέμων, κανένα φορτίο δεν μπορεί να πάει στην Ισπανία,
χωρίς να περάσει από τις συμπληγάδες αυτών των νησιών.
Δεν χάνουν μόνο οι ναυτικοί από τους Ισπανούς.
Οι ντόπιοι έμποροι στην Τζαμάικα
και όσοι έκαναν εμπόριο με την Τζαμάικα από την Αγγλία
απαιτούσαν ομόφωνα να γίνει κάτι για να αντιμετωπιστούν οι Γκουάρντα Κόστα.
Έτσι, άσκησαν πίεση στον κυβερνήτη της Τζαμάικα,
τον λόρδο Άρτσιμπαλντ Χάμιλτον.
Ξέρει ο βασιλιάς ότι είναι ο μόνος που επιδιώκει την ειρήνη;
Σας διαβεβαιώνω, έχω συζητήσει το θέμα με τον Μεγαλειότατο.
Αλλά δεν μεταπείθεται.
Ξέρει ότι οι Ισπανοί παίρνουν ακόμα τα πλοία μας;
Για τον πλοίαρχο Χένρι Τζένινγκς, αυτή η ευκαιρία δεν μπορεί να πάει χαμένη.
Έχουν δίκιο.
Η ισπανική ακτοφυλακή είναι απλώς πειρατές.
Τα εμπορεύματά μας ήταν πιο ασφαλή στον πόλεμο!
Είμαστε όλοι ιδιοκτήτες φυτειών.
Και έχουμε τα μέσα να κάνουμε κάτι γι' αυτό.
Ο Τζένινγκς χρειάζεται δύο πράγματα.
Έναν στόλο καλού μεγέθους και μια επιστολή μάρκας από το Στέμμα.
Εσείς τι λέτε;
Κανείς δεν έχει κόψει πιο πολλά αυτιά Ισπανών από σένα, Χένρι.
Προτείνω έναν στόλο κανονιοφόρων μ' εσένα επικεφαλής.
Μια
αμυντική δύναμη, ας πούμε.
Βασικά,
θα ήταν τιμή μου, άρχοντά μου.
Ο Τζένινγκς είναι ιδανικός να δουλέψει για τον Άρτσιμπαλντ Χάμιλτον,
όχι μόνο λόγω της εμπειρίας του ως κουρσάρος,
αλλά και επειδή ανήκε στα ανώτερα κλιμάκια της τζαμαϊκανής κοινωνίας.
Ο Τζένινγκς διοικεί έναν στόλο με χρηματοδότηση των εμπόρων του νησιού.
Αλλά χωρίς επιστολή μάρκας δεν μπορεί να επιτεθεί σε ισπανικά πλοία.
Ο Χόρνιγκολντ δεν χρειάζεται επίσημη έγκριση
και φτάνει στις Μπαχάμες με τη συμμορία των άνεργων κουρσάρων του.
Είναι ένα αρχιπέλαγος εκατοντάδων μη χαρτογραφημένων νησιών
με αχαρτογράφητους υφάλους ανάμεσά τους
και χιλιάδες κρυψώνες όπου θα μπορούσε να κρυφτεί ένα πλοίο
και να μείνει άθικτο και κρυμμένο.
Ο Χόρνιγκολντ βρίσκει την τέλεια βάση.
Την πόλη Νασάου στο νησί Νιου Πρόβιντενς.
Κύριοι.
Καλωσήρθατε στο Νιου Πρόβιντενς και στο νέο μας σπίτι, το Νασάου.
Το Νασάου δεν ήταν πόλη αλλά ένα σύνολο καλυβών και χαμόσπιτων.
Στον πόλεμο οι Ισπανοί είχαν καταστρέψει το Νασάου.
Το Στέμμα είχε γυρίσει την πλάτη του στην παραγκούπολη χρόνια πριν.
Αλλά είναι ένας παράδεισος για πεινασμένους ναυτικούς,
ένα ασφαλές σπίτι στην Καραϊβική.
Έχει φρέσκο νερό και το νησί Χογκ είναι κοντά. Έχει πολύ κρέας.
Σε καλύτερους καιρούς, αυτοί ίσως ήταν κουρσάροι με άδειες.
Είναι απλά μαθηματικά.
Κουρσάροι μείον άδειες ίσον πειρατές.
Αλλά οι παλιοί άποικοι που έμεναν στο Νασάου
δεν είδαν με καλό μάτι αυτήν την εισβολή των άξεστων Τζαμαϊκανών πειρατών.
Ο Τόμας Γουόκερ ήταν αποικιακός αξιωματούχος.
Βασικά, ο μόνος που είχε απομείνει.
Με συγχωρείτε, κύριε.
Πείτε μου, τι δουλειά έχετε στο Νασάου;
Θα το κάνουμε σπίτι μας.
Να σας συστήσω τους νέους σας γείτονες.
Τι δουλειά είναι αυτή, κύριε;
Πατριώτες, κύριε.
Πατριώτες που υπηρετούν το Στέμμα
και θα κάνουν στα ισπανικά πλοία ό,τι κάνουν αυτοί στα δικά μας.
Έχετε τρελαθεί;
Αυτοί μας επιτίθενται χωρίς δικαιολογία.
Εσείς θα τους προκαλέσετε ακόμα περισσότερο.
Θα το ξανασκεφτούν να επιστρέψουν στο Νασάου.
Δείτε μας ως ασφάλεια.
Θα σκοτωθούμε εξαιτίας σας!
Θα τα ξαναπούμε!
Αντίο.
Όσο ο Χόρνιγκολντ και οι πειρατές του ερωτεύονται το Νασάου, 200 χλμ. βόρεια,
ένας μελλοντικός θρύλος της πειρατείας,
ο νεαρός Σάμιουελ Μπέλαμι, ερωτεύεται.
ΙΣΤΧΑΜ, ΚΕΪΠ ΚΟΝΤ
Όπως εκατοντάδες άλλους Άγγλους ναύτες μετά τον πόλεμο,
το Ναυτικό τον έχει παρατήσει στην Αμερική. Είναι άνεργος και απένταρος.
Με κάποιον τρόπο, καταλήγει στην Ανατολική Μασαχουσέτη.
Και τότε ξεκινάει ο θρύλος.
Γνώρισε την ηρωίδα μας,
την υπέροχη Μαίρη Χάλετ.
Ο Σαμ Μπέλαμι την ερωτεύεται κεραυνοβόλα, αλλά είναι ένας φτωχός ναυτικός.
Σε παρακαλώ…
-Μαίρη… -Όχι, Σαμ Μπέλαμι.
Αγάπη μου.
Είσαι πληγωμένος.
Η Μαίρη ερωτεύεται έναν άντρα από μια φτωχογειτονιά.
Ενίοτε, καλύτερα να 'σαι φυλακή παρά σε πλοίο.
Η βαναυσότητα, ο εκφοβισμός
κι η βιαιότητα πολλών πλοιάρχων είναι γνωστά.
Σ' αυτήν την κουλτούρα υπάρχει τρομαχτική βία.
Μπορεί να χτυπούν μέχρι θανάτου τους άντρες για μικρά παραπτώματα.
Σε απωθώ;
Καθόλου.
Χαίρομαι που το ακούω…
επειδή οι γυναίκες σπανίως παντρεύονται άντρες που τις απωθούν.
Ο απαγορευμένος έρωτας του Μπέλαμι για τη Μαίρη
θα κάνει αυτόν τον έντιμο ναυτικό
έναν από τους πιο αποτελεσματικούς πειρατές όλων των εποχών.
Αλλά όχι ακόμα.
Από το νέο τους σπίτι,
οι άντρες του Χόρνιγκολντ αποτελειώνουν γρήγορα τους Ισπανούς εμπόρους.
Ο Χόρνιγκολντ, με βάση τις Μπαχάμες,
αναβαθμιζόταν συνεχώς, έπαιρνε πιο δυνατά πλοία.
Θα με ευχαριστείτε, κύριοι. Σύντομα θα σας κάνω πλούσιους.
Δίκαιο μεροκάματο, σωστά;
Τι τα θέλουν τόσα λεφτά οι Ισπανοί;
Οι πειρατές βγάζουν μια περιουσία,
αλλά οι παλιοί άποικοι του Νασάου τρελαίνονται.
Ο Τόμας Γουόκερ φοβόταν πολύ ότι οι πράξεις των πειρατών,
οι επιδρομές σε ισπανικά πλοία
θα προκαλούσαν στρατιωτική απάντηση από την Ισπανία.
Άρχισε να στέλνει γράμματα για να ζητήσει βοήθεια
από άλλες αρχές και από το Λονδίνο.
Οι καταγγελίες του Γουόκερ εντοπίστηκαν από τον Τύπο.
Σύντομα, ο Χόρνιγκολντ βρισκόταν
στις σελίδες της μοναδικής εφημερίδας της Βόρειας Αμερικής,
η οποία λεγόταν The Boston News-Letter.
Ο Γουόκερ θέλει να προσέξει το Στέμμα την πειρατεία του Χόρνιγκολντ.
Αλλά του γυρνάει μπούμερανγκ.
Οι ιστορίες αντρών που πλουτίζουν από βυθισμένους θησαυρούς
αποτελούν ανοιχτή πρόσκληση για κάθε επίδοξο πειρατή.
Εμπνευσμένος από τα κατορθώματα του Χόρνιγκολντ,
ο Πόλσγκρεϊβ Γουίλιαμς, ο επόμενος παίχτης μας,
είναι ένας επιχειρηματίας που αναζητά καπετάνιο.
Φαίνεσαι να θες ένα ποτό.
Εμένα μου λες.
Ο Γουίλιαμς ήταν γιος του γενικού εισαγγελέα του Ρόουντ Άιλαντ.
Η μητέρα του ήταν απόγονος του Οίκου των Πλανταγενετών.
Ο Μπέλαμι ήταν εκπαιδευμένος ναυτικός και μάλλον εκπαιδευμένος μαχητής.
Ο Γουίλιαμς έψαχνε κάποιον που θα τα έβγαζε πέρα στη θάλασσα.
Έχω κι εγώ προβλήματα.
Έλεγα να τα συζητήσουμε.
Για ένα ποτό, μιλάω σε όλους.
Σαμ Μπέλαμι, πρώην ναύτης, ερωτευμένος με το πιο όμορφο κορίτσι στο Κέιπ Κοντ.
Πόλσγκρεϊβ Γουίλιαμς.
Αυτά δεν είναι προβλήματα.
Η κοπελιά έχει πατέρα.
Δεν δίνει την κόρη του
σε έναν άφραγκο αλήτη χωρίς μέλλον σαν εμένα.
Τότε, ίσως
έχω μια λύση.
Στις 5 Απριλίου, ο Μπέντζαμιν Χόρνιγκολντ πήρε ένα ισπανικό πλοίο.
Το φορτίο ήταν μετάξι, ρούμι, ζάχαρη
και λεφτά
που εκτιμάται ότι ανέρχονταν σε 52.700 ισπανικά δολάρια.
Το πήρε έτσι απλά!
Είμαι έξυπνος επιχειρηματίας, αργυροχόος.
Ξεχωρίζω τον πυρίτη από τον χρυσό και το ασήμι από τον κασσίτερο.
Όταν βλέπω τέτοια έσοδα για δουλειά μίας μέρας,
αναγνωρίζω μια βιομηχανία άξια εξερεύνησης.
Λοιπόν, το πρόβλημά μου είναι το εξής.
Είμαι νησιώτης και δεν ξέρω από θάλασσα.
Ποιος να πίστευε ότι θα υπήρχε τέτοιο πλάσμα;
Έχω τα λεφτά να χρηματοδοτήσω μια αποστολή διατάραξης του εμπορίου.
Αγγλικό, ισπανικό, τι μας νοιάζει εμάς τους Σκοτσέζους;
Αλλά χρειάζομαι έναν καλό καπετάνιο.
Αν είσαι στο μισό τόσο καλός ναυτικός όσο λένε,
τότε μου φαίνεται ότι έχουμε δύο προβλήματα με μία λύση.
Δεν είμαι απλώς καλός ναυτικός.
Είμαι φοβερός.
Αλλά
αν ο πατέρας της Μαίρης δεν την παντρεύει με έναν αλήτη,
εκείνη δεν θα παντρευόταν εγκληματία.
Ευχαριστώ για το ποτό και την προσφορά.
Αλλά φοβάμαι πως έχω ακόμα το δικό μου πρόβλημα
κι εσύ το δικό σου.
Κι έτσι, η πλουσιότερη συνεργασία στην πειρατική ιστορία
φαίνεται να πεθαίνει εν τη γενέσει της.
Μέχρι που ένα γεγονός φέρνει τα πάνω κάτω στην Καραϊβική.
Είναι 23 Ιουλίου 1715.
Ο πιο πολύτιμος στολίσκος στην Ιστορία ξεκινάει από την Αβάνα για την Ισπανία.
Ο λεγόμενος "Ασημένιος Στόλος" είναι φορτωμένος με χρυσό και ασήμι
από τις ισπανικές αποικίες στη Νότια Αμερική.
Η Ισπανία βασιζόταν σ' αυτόν τον στόλο για σκληρό νόμισμα, για θησαυρό, έσοδα.
Ήταν ο πιο προφανής τρόπος
για την Ισπανία να στηρίξει τον τυχοδιωκτισμό της στον κόσμο
και να συντηρηθεί και η ίδια η χώρα.
Ο πόλεμος κι ο καιρός εμπόδισαν τον στόλο να αποπλεύσει πάνω από δεκαετία,
αλλά τώρα η Ισπανία χρειάζεται τα λεφτά.
Η Ισπανία στο τέλος του πολέμου είναι χρεοκοπημένη, απελπισμένη.
Ο θησαυρός σ' αυτά τα 11 πλοία ισούνταν με περίπου 14.000.000 πέσο,
δηλαδή εκατοντάδες εκατομμύρια δολάρια σε σημερινή ισοτιμία.
Είναι το πιο πολύτιμο φορτίο που έχει πλεύσει ποτέ στον Ατλαντικό.
Αλλά οι Ισπανοί ξέρουν ότι παίρνουν μεγάλο ρίσκο με τον καιρό.
Είναι η εποχή των τυφώνων.
Καθώς ο στόλος ανέβαινε την ακτή της Φλόριντα,
συνέβη το χειρότερο.
Ο στόλος κατευθύνεται στο μάτι μιας καταιγίδας.
Φανταστείτε τον φόβο του ισπανικού στόλου, όταν ο ουρανός άρχισε να σκοτεινιάζει.
Αντιμετωπίζουν κύματα 12-15 μέτρων.
Τους καταπλακώνουν.
Αλλά το χειρότερο πρόβλημα είναι ο αέρας.
Τα σκάφη σπρώχνονταν από την καταιγίδα προς τις παραλίες.
Αν δεν κατεβάσεις εγκαίρως την αρματωσιά, το κατάρτι θα σπάσει.
Τα πλοία αρχίζουν να σπάνε.
Πνίγηκαν 1.000 άντρες.
Έντεκα ισπανικές γαλέρες καταστρέφονται,
σκορπίζοντας μια περιουσία από χρυσό κι ασήμι
στα ανοιχτά του Βέρο Μπιτς στη Φλόριντα.
Πιο πολλά λεφτά απ' όσα βγάζεις σε δέκα ζωές είναι σ' αυτά τα καράβια.
Τα νέα για το ναυάγιο εξαπλώνονται γρηγορότερα από την πανούκλα.
Είναι σαν να ανακαλύπτεις
πετρέλαιο σε άλλα μεγέθη.
Ποιος είναι στην καλύτερη θέση για να επωφεληθεί;
Ο Μπέντζαμιν Χόρνιγκολντ.
Είναι από τους πρώτους Άγγλους που φτάνουν στον θησαυρό
και σε μια γρήγορη περιουσία.
Σύντομα τα νέα του λαχείου του Χόρνιγκολντ
φτάνουν στο Πορτ Ρουαγιάλ στην Τζαμάικα.
Όταν ο κυβερνήτης Χάμιλτον ακούει ότι ο ισπανικός στόλος θησαυρού
έχει ναυαγήσει έξω από τη Φλόριντα, η πρώτη του σκέψη είναι να πάρει μερίδιο.
Αυτό καταντάει γελοίο.
Λόρδε Χάμιλτον!
ΟΙΚΙΑ ΚΥΒΕΡΝΗΤΗ ΧΑΜΙΛΤΟΝ
Με ζητήσατε;
Ο ισπανικός θησαυρός.
Έχεις καλά οπλισμένο στόλο αραγμένο στο λιμάνι.
Οι επενδυτές θα κοιτάνε όσο οι πειρατές πλουτίζουν;
Ο πειρασμός είναι τόσο μεγάλος
που απαιτείται επίσημη κατεργαριά.
Να ξεκαθαρίσω ότι ξέρετε ακριβώς τι ζητάτε.
Οι Ισπανοί χαρακτήρισαν τον θησαυρό προστατευόμενο.
Αν πάρουμε οτιδήποτε, αυτό θα θεωρηθεί εχθρική πράξη.
Ας πούμε ότι η άδεια δεν είναι
για να πάρεις θησαυρό από τα ισπανικά πλοία,
αλλά για να πιάσεις πειρατές που ήρθαν για τον θησαυρό.
Ο "στόλος άμυνας" του Τζένινγκς έχει έναν σκοπό.
Να ληστέψει πειρατές που ληστεύουν τους Ισπανούς.
Κι αν κάμποσος κλεμμένος θησαυρός
πέσει στα χέρια μας;
Ε, λοιπόν,
αυτό δεν είναι πράξη εναντίον των Ισπανών.
Η συμφωνία έγινε.
Ο Τζένινγκς έχει την επιστολή μάρκας του και έχει ξαμοληθεί.
Είναι μια απόφαση που ο Χάμιλτον θα μετανιώσει.
Ο Τζένινγκς ξεκινά για το κυνήγι θησαυρού,
αλλά περνούν βδομάδες χωρίς σημάδι του ισπανικού ναυαγίου.
Αρχίζει να απογοητεύεται.
Αλλά τότε συναντά ένα ισπανικό ταχυδρομικό πλοίο.
Είναι ένα από τα μυστήρια της ζωής.
Ο πλοηγός του Χόρνιγκολντ μπορεί να τον πάει κατευθείαν στο ναυάγιο,
ενώ ο δικός μου ανεβοκατεβαίνει την ακτή
σαν τυφλή νυχτερίδα!
Ευτυχώς,
έχω εσένα,
τον δικό μου Ισπανό πλοίαρχο
που θα με πάει στον θησαυρό.
Λοιπόν,
θα θεωρήσω την πρωτύτερη συστολή σου σαν μια φάση που πέρασε.
Θα μου πεις.
Το θέμα είναι
τι θα σπάσει πρώτο;
Η θέλησή σου;
Ή οι καημένες αρθρώσεις μου;
Στο σκληροπυρηνικό πλήρωμα του Τζένινγκς βρίσκεται…
Με την άδειά σας, κύριε.
…ένας βίαιος κακοποιός που χαλάει το όνομα των πειρατών.
Ποιος σκατά είσαι εσύ;
Τσαρλς Βέιν,
κύριε.
Στις υπηρεσίες σας.
Πολύ καλά.
Ο Τσαρλς Βέιν γεννήθηκε στο Λονδίνο, στο Γουάπινγκ.
Το Λονδίνο ήταν απίστευτα σκληρό και βίαιο τότε.
Λίγα ξέρουμε για τα πρώτα χρόνια του Βέιν στους επικίνδυνους δρόμους του Λονδίνου.
Ενώ η αγωνία του αμαρτωλού που πνίγεται φτάνει στα αυτιά σας…
Φανταστείτε πώς είναι
να μεγαλώνει ένα αγόρι σε τόσο άγριους δρόμους.
Θάνατος, βία.
Οι δημόσιες εκτελέσεις είναι ψυχαγωγία.
Καμία έκπληξη. Όταν μια κοινωνία αποκτηνώνει τόσο ένα παιδί,
γεννά ένα άγριο τέρας.
Στην περίπτωση του Βέιν, τον χειρότερο εφιάλτη όλων.
Όχι.
-Όχι; -Όχι.
-Ναι! -Όχι.
Όχι!
Υπάρχει ένα στρατόπεδο.
Μιλάει κανείς αλαμπουρνέζικα;
Όχι άλλο!
Όχι άλλο.
Όχι.
Αυτοί έχουν τον χρυσό.
Δικός σας ο μάρτυς.
Τσαρλς Βέιν.
Με τις ικανότητες πειθούς του Βέιν,
ο Τζένινγκς μαθαίνει κάτι πιο πολύτιμο από την τοποθεσία του ναυαγίου.
Ανακάλυψε ότι πολλοί θησαυροί είχαν ήδη ανακτηθεί
και βρίσκονταν σε ένα στρατόπεδο στην ακτή.
Καθώς ο Τζένινγκς ξεκινά την αναζήτηση του ισπανικού θησαυρού,
ο νεαρός Σαμ Μπέλαμι φαίνεται πως έχει βρει την τύχη του με τη Μαίρη Χάλετ.
Οι γονείς της δεν ήθελαν καμία σύνδεση των δύο.
Ήταν πλούσιοι αγρότες που δεν πίστευαν ότι εκείνος θα παρείχε στη Μαίρη
όσα είχε συνηθίσει να έχει.
Οι γονείς της αποκλείουν να παντρευτεί αυτόν τον απαίσιο άντρα.
Ωστόσο, εκείνη έχει άλλη γνώμη.
Ήταν μια πολύ αυστηρή, θρησκευόμενη κοινωνία.
Ήταν μια κοινωνία που δεν είχε καμία ανοχή
στο προγαμιαίο σεξ.
Μαίρη;
-Τσούλα! -Κοντά τα χέρια σου.
Αν μάθω ότι την άγγιξες, θα έρθω και θα σε κανονίσω.
-Δεν αξίζεις την κόρη μου! -Σταμάτα να φωνάζεις.
Μαίρη!
Θα γυρίσω.
Το ορκίζομαι. Με περίσσια μέσα για να ικανοποιήσω τον πατέρα σου.
Κι εσύ!
Δεν θα την ακουμπήσεις.
Φύγε από το σπίτι μου.
Τώρα!
Έτσι, ο ισπανικός θησαυρός γίνεται η μόνη ελπίδα του Μπέλαμι.
Και ο Πόλσγκρεϊβ Γουίλιαμς έχει τα μέσα να τον πάρει.
Κάθε μέρα που περνάει,
αυτός ο Χόρνιγκολντ με εντυπωσιάζει περισσότερο.
Σηκώνει μια περιουσία από τις αμμουδιές της Φλόριντα κάτω από τη μύτη των Ισπανών;
Θεέ μου!
Μου ραγίζει την καρδιά, αλλά χαρά στο θράσος του.
Ναι!
Θα πιω το ποτό που μου χρωστάς.
Αποφάσισες ότι προτιμάς την εργένικη ζωή τελικά, Σαμ;
Η Μαίρη μου δεν παντρεύεται κακό.
Αλλά δεν νομίζω ότι η συλλογή θησαυρού απαγορεύεται.
Ο Μπέλαμι θέλει τα λεφτά,
για να γυρίσει στην καλή του και να πείσει τους γονείς της ότι αξίζει.
Φέρε ένα ποτό στον καπετάνιο Μπέλαμι.
Πλοίαρχε! Πλοίαρχε Τζένινγκς!
Να τοι.
Ο ισπανικός χρυσός φυλάσσεται από μια μικρή ομάδα Ισπανών.
Δεν είναι πρόβλημα για ένα τσούρμο έμπειρων Βρετανών κουρσάρων.
Στα σκοτεινά, ξεφορτώνει τρεις διμοιρίες στρατιωτών.
Το κίνητρο του Τζένινγκς ήταν σίγουρα το κέρδος.
Υπήρχε ένας τεράστιος θησαυρός εκεί και πήγαινε κατευθείαν πάνω του.
Ίσως ένιωθε ότι δεν ήταν ανήθικο να πάρει θησαυρό από τους Ισπανούς.
Και ξέρουν πολύ καλά ότι παίζουν με τη φωτιά.
Η ακτή της Φλόριντα είναι ισπανικό έδαφος.
Πλοίαρχε!
Όρθιος!
Γρήγορα!
Πόλεμος είναι;
Ο ναύαρχος Σαλμόν προσπάθησε να διαπραγματευτεί
προσφέροντας 25.000 πέσο, αν έφευγαν ειρηνικά. Εκείνοι αρνήθηκαν.
Θέλουμε
τα πάντα.
Comprende;
Μπορείς…
Κάθε γαμημένο πράγμα!
Κι αν…
Δεν ακούω τη σκέψη μου.
Βέιν, μπορείς…
Άντρες,
πάρτε τα πάντα.
Μην αφήσετε τίποτα.
Gracias.
Ναι.
Είναι πόλεμος.
Ο Τζένινγκς κι οι άντρες του έφυγαν με περίπου 80.000 λίρες σε θησαυρό.
Η Ισπανία κι η Βρετανία είχαν ειρήνη.
Διακινδύνευε να ξεκινήσουν πάλι οι συγκρούσεις.
Επιστρέφοντας στην Τζαμάικα,
ο Τζένινγκς αποφασίζει να περάσει από το Νασάου,
για να τρίψει την επιτυχία του στα μούτρα του Χόρνιγκολντ.
Υπάρχει κάτι τρομερά υποτιμητικό σ' αυτήν την πράξη.
"Ποιος είσαι, Χόρνιγκολντ, με τους κουρελήδες σου
και βάση αυτήν την άθλια, αποτυχημένη αποικία;"
Αλλά η Ιπτάμενη Συμμορία του Χόρνιγκολντ μεγαλώνει κάθε μέρα
κι η τελευταία προσθήκη είναι ένα διαμάντι.
-Κύριε Χόρνιγκολντ. -Ποιος τον ζητά;
Κι άλλος θαυμαστής;
Συγγνώμη. Είμαι ο Έντουαρντ Θατς.
Είστε θρύλος.
-Διάβασες τη Boston News-Letter; -Πώς μπορώ να βοηθήσω;
Είμαι από την Τζαμάικα. Οι δικοί μου έχουν γη εκεί.
Ο Θατς είχε δώσει την κληρονομιά του σε συγγενείς του
και ήταν αξιωματικός σε τζαμαϊκανά εμπορικά πλοία.
Συμπεραίνουμε ότι ήταν σχετικά μορφωμένος, όχι εντελώς απένταρος.
Ήθελα να μπω στο πλήρωμά σας για να μάθω τη δουλειά. Θα πληρώσω τη διαμονή μου.
Μαθητευόμενος πειρατή;
Τώρα νομίζω πως τα έχω ακούσει όλα.
-Ξέρεις να ρίχνεις με μουσκέτο; -Ναι.
-Να σηκώνεις βαρέλια; -Ναι.
Να πίνεις και να μην ξερνάς;
Να ξοδεύεις τον μισθό σου σε γυναίκες; Να πιάνεις αρουραίους;
-Να κοιμάσαι με ψείρες; -Καπετάνιε!
Έχουμε πρόβλημα. Ήρθε ο Τζένινγκς. Γύρισε από το ναυάγιο, είναι ματσωμένος.
Μαζί είστε;
Ναι.
Ύπαρχε, βάλε αυτούς τους δύο να δουλέψουν.
Ο Χόρνιγκολντ δεν ανέχεται ο Τζένινγκς κι η συμμορία του
να αναστατώσει το πειρατικό απάγκιο του.
Όχι. Δική μου είναι.
-Μαχητική! -Άσε με!
-Σταμάτα. -Θες παιχνίδια; Παίξε όπως όλοι.
Άντε γαμήσου, Χόρνιγκολντ, ψωνισμένε μπαρουτοκουβαλητή.
Εδώ δεν είναι Πορτ Ρουαγιάλ.
Στις γυναίκες φέρεσαι…
Δεν έχεις γνωρίσει τον κο Βέιν. Είναι πολύ τρελός.
Όχι, εννοώ θεότρελος.
Δεν θα τον τάραζα άλλο στη θέση σου.
Ο Χόρνιγκολντ έχει δικό του μπράβο,
τον Έντουαρντ Θατς.
Άσ' τον.
Έτσι, ξεκίνησε η διαμάχη
μεταξύ δύο πολύ διαφορετικών αρχιπειρατών,
τους οποίους ενώνει η απληστία και ο οπορτουνισμός τους.
Κύριε Χόρνιγκολντ!
Τι;
Ο Τζένινγκς.
Εκείνο το βράδυ, ο Τζένινγκς σαλπάρει για την Τζαμάικα…
με το πλοίο του Χόρνιγκολντ.
Γαμώτο!
Υποτιτλισμός: Άκης Παπαβασιλείου